Britisk avis skal ha fått tilgang til Assads e-poster
Anslagsvis 3.000 e-poster er tappet fra Bashar al-Assads og hans kones private kontoer, skriver The Guardian. Opposisjonelle syrere står bak datainnbruddet, og The Guardian har fått tilgang til materialet, skriver avisa.I e-postene kommer det angivelig fram at presidentens kone har brukt store summer på designervarer kjøpt på nettet. Presidenten selv laster ned musikk i iTunes og sender e-poster med morsomme lenker til sine venner. Amnesty: Omfattende tortur i SyriaDet kommer også fram i e-postene at Assad har et nettverk av betrodde medarbeidere som rapporterer direkte til ham på e-post, skriver The Guardian. Assad skal også ha samlet rådgivere rundt seg for å forsøke å utarbeide en god mediestrategi. Hans kone skal på sin side har korrespondert jevnlig med Matassa al-Thani, datteren til Qatars emir. Vennskapet skal imidlertid ha slått brister da al-Thani i e-post foreslo at Assad burde gå av, og at paret burde gå i eksil.Det skal ha vært hackergruppen Anonymous som ødela for de syriske aktivistene. Anonymous brøt seg inn på e-postkontoene til en rekke personer i det syriske regimet i begynnelsen i februar, og presidentparets e-postadresser skal da ha blitt kjent. Etter dette stanset all korrespondanse til og fra kontoene. E-postene er et unikt vindu inn i det syriske presidentpalasset, fastslår The Guardian. De viser ifølge avisa en president som «tilsynelatende vakler mellom selvmedlidenhet, trass og rappkjeftethet».
Syrias president Bashar al-Assad og hans kone Asma lever i ei boble. Det kommer ifølge The Guardian fram i parets personlige e-poster.